32000R2578
L 298/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2578/2000 НА СЪВЕТА
от 17 ноември 2000 година
за изменение на Регламент (ЕО) № 2406/96 относно определяне на общите стандарти за търговия с някои рибни продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕИО) № 3759/92 на Съвета от 17 декември 1992 г. относно обща организация на пазара за рибни продукти и продукти от аквакултури (1), и по-специално член 2, параграф 3 от него,
като взе предвид предложението на Комисията,
като има предвид, че:
(1)
Приложение IV към Регламент № 104/2000 (2) прибавя пет нови вида към списъка на продуктите, приемливи като механизми за интервенция в рамките на общата организация на пазарите.
(2)
Следва да бъдат установени общи стандарти за търговия, хармонизирани в рамките на целия пазар на Общността за тези видове, чрез изменение на Регламент (EО) № 2406/96 (3),
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2406/96 се изменя както следва:
1.
Член 3:
а)
в параграф 1, към списъка в буква a) се добавят следните тирета:
„-
барбуня или скална барбуня (Mullus barbatus, Mullus surmuletus)
-
кантар (Spondyliosoma cantharus)“;
б)
в параграф 1, се добавя нова буква г):
„г)
Миди Сен Жак и други водни безгръбначни, попадащи в код по КН 0307:
-
Миди Сен Жак (Pecten maximus)
-
Морски охлюв (Buccinum undatum)“
2.
Първият параграф на член 4, параграф 3 се заменя с:
„3. Морският рак, миди Сен Жак и морския охлюв по член 3 не могат да се класифицират съгласно специфичните стандарти за преснота.“
3.
Член 7, параграф 1 се заменя със:
„1. „Продуктите по член 3 се мерят по тегло или по брой за килограм. Скаридите и морските раци обаче, се класифицират в категории размери в зависимост от широчината на раковината; мидите Сен Жак и морските охлюви се класифицират в категории размери в зависимост от широчината на раковината“.“
4.
В приложение II, таблицата, дадена в приложението към настоящия регламент относно категориите размери, приложими за барбуня или скална барбуня, кантара, мидите Сен Жак и морския охлюв, се добавя след съществуващата таблица.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Прилага се от 1 януари 2001 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 ноември 2000 година.